ਅਮਰੀਕ ਗ਼ਾਫ਼ਿਲ
ਅਮਰੀਕ ਗ਼ਾਫ਼ਿਲ ਨਿਊ ਯਾਰਕ ਵਿੱਚ ਵੱਸਦਾ, ਪੰਜਾਬੀ ਅਤੇ ਉਰਦੂ ਦਾ ਗ਼ਜ਼ਲਗੋ ਹੈ। ਉਹ ਦਰਪਣ ਨਾਮ ਦੇ ਤ੍ਰੈ-ਮਾਸਿਕ ਸਾਹਿਤਕ ਰਸਾਲੇ ਦਾ ਸੰਪਾਦਕ ਵੀ ਹੈ। ਅਮਰੀਕ ਗ਼ਾਫ਼ਿਲ ਪੰਜਾਬੀ ਗ਼ਜ਼ਲਾਂ, ਨਜ਼ਮਾਂ ਅਤੇ ਗੀਤਾਂ ਦੀ ਇੱਕ ਕਿਤਾਬ ਸਮੇਂ ਦੀ ਹਿੱਕ 'ਤੇ ਦਾ ਰਚੇਤਾ ਹੈ। ਉਹ ਪੰਜਾਬੀ, ਉਰਦੂ, ਫਾਰਸੀ ਅਤੇ ਅਰਬੀ ਭਾਸ਼ਾਵਾਂ ਦੇ ਗਿਆਤਾ ਅਤੇ ਪਿੰਗਲ ਅਤੇ ਅਰੂਜ਼ ਦੀ ਮਹਾਰਤ ਰੱਖਣ ਵਾਲਾ ਗ਼ਜ਼ਲਗੋ ਹੈ। ਉਹ ਟੀਵੀ ਰੇਡੀਓ 'ਤੇ ਵੀ ਭਰਵੀਂ 'ਤੇ ਦਮਦਾਰ ਹਾਜ਼ਰੀ ਲਗਵਾ ਚੁੱਕਾ ਹੈ।